ทรูวิชั่นส์

ไอบีซีและยูทีวี

ยูบีซี เกิดจากการรวมกิจการ ของผู้ให้บริการเคเบิลทีวี 2 รายใหญ่ในประเทศไทย คือไอบีซี และยูทีวี

การรวมกิจการเป็นยูบีซี

เนื่องจากเกิดวิกฤตการณ์การเงินในเอเชีย พ.ศ. 2540 ทำให้ไอบีซีและยูทีวีต้องหาทางอยู่รอด โดยการควบรวมกิจการเพื่อลดค่าใช้จ่าย โดยสามารถใช้ทรัพยากร ของบริษัทในเครือได้อย่างเต็มที่ คือทั้งระบบสัญญาณผ่านดาวเทียมไทยคม และบริการเอ็มเอ็มดีเอสผ่านระบบไมโครเวฟ ของกลุ่มชินวัตร (แต่ภายหลังออกอากาศด้วยระบบดังกล่าวเพียง 2 ช่องคือ นิวส์ 24 และช็อปปิงแอตโฮม ซึ่งสามารถรับชมได้โดยไม่เสียค่าใช้จ่ายใดๆ) และระบบเคเบิลใยแก้วนำแสง กับโคแอกเชียล ของกลุ่มเทเลคอมเอเชีย
โดยในราวเดือน พฤษภาคม พ.ศ. 2541 ไอบีซีเป็นฝ่ายซื้อกิจการยูทีวี โดยวิธีการแลกหุ้น และเปลี่ยนชื่อเป็น บริษัท ยูไนเต็ด บรอดคาสติง คอร์ปอเรชัน จำกัด  (ยูบีซี)  และออกอากาศด้วยชื่อยูบีซี อย่างเป็นทางการ ตั้งแต่วันพุธที่ 1 กรกฎาคม พ.ศ. 2541 โดยในยุคแรก ออกอากาศผ่านดาวเทียมไทยคม 1 (แต่ปัจจุบันใช้ดาวเทียมไทยคม 5) แต่หลังจากนั้นไม่นาน กลุ่มชินวัตรก็ขายหุ้นยูบีซีทั้งหมด ให้กับเครือเจริญโภคภัณฑ์ บริษัทแม่ของเทเลคอมเอเชีย ขณะเดียวกันก็ดำเนินการจดทะเบียน เข้าซื้อขายในตลาดหลักทรัพย์แห่งประเทศไทย โดยใช้ชื่อย่อว่า UBC
จากนั้นเมื่อปี พ.ศ. 2549 กลุ่มเอ็มไอเอช ซึ่งขณะนั้นเป็นผู้ถือหุ้นรายใหญ่ ขายหุ้นทั้งหมดให้กับกลุ่มทรู คอร์ปอเรชัน รวมเป็นหุ้นร้อยละ 98 ทำให้กลายเป็นผู้ถือหุ้นรายใหญ่ ตลาดหลักทรัพย์แห่งประเทศไทย จึงยุติการซื้อขายหลักทรัพย์ของยูบีซี โดยกลุ่มทรูฯ ประกาศซื้อหุ้นยูบีซี จากผู้ถือหุ้นรายย่อย เมื่อวันที่ 9 มกราคม แล้วจึงเปลี่ยนชื่อเป็น บริษัท ยูบีซี-ทรู จำกัด (มหาชน) รวมถึงเครื่องหมายการค้าใหม่คือ ยูบีซี-ทรู ต่อมาในวันที่ 23 มกราคม พ.ศ. 2550 ยูบีซีเปลี่ยนแปลงชื่อบริษัทเป็น บริษัท ทรูวิชั่นส์-ยูบีซี จำกัด (มหาชน)  รวมถึงเครื่องหมายการค้าใหม่คือ ทรูวิชั่นส์-ยูบีซี ต่อมาลดลงเหลือเพียง บริษัท ทรูวิชั่นส์ จำกัด (มหาชน) ตั้งแต่ปี พ.ศ. 2552 จนถึงปัจจุบัน ตามยุทธศาสตร์หลอมรวม (Convergence) ธุรกิจในกลุ่มทรูฯ ต่อมาได้เพิ่มชื่อเป็น บริษัท ทรูวิชั่นส์ กรุ๊ป จำกัด (มหาชน) ตั้งแต่เดือน กันยายน พ.ศ. 2556

ผู้นำด้านโทรทัศน์ระบบบอกรับเป็นสมาชิกในประเทศไทย

ปัจจุบัน ทรูวิชั่นส์เป็นผู้ให้บริการโทรทัศน์บอกรับเป็นสมาชิกชั้นนำและใหญ่ที่สุดของประเทศไทย ซึ่งได้ให้บริการทั้งระบบจานดาวเทียมและเคเบิล มีจำนวนสมาชิกถึง 1,179,196 ราย โดยมีแพ็คเกจให้เลือก 7 แพ็คเกจ และอีกหนึ่งแพ็คเกจ TrueLife FreeView (ที่ผู้ใช้โทรศัพท์มือถือระบบทรูมูฟ สามารถรับชมได้ 43 ช่อง) ด้วยจำนวนช่องที่ให้บริการสูงสุดกว่า 100 ช่อง และยังมีการให้บริการ PVR หรือ Personal Video Recorder ที่ให้สมาชิกบันทึกรายการโปรดได้

การให้มีโฆษณา

เมื่อวันที่ 9 ตุลาคม พ.ศ. 2552 สุรพล นิติไกรพจน์ ประธานคณะกรรมการบริษัท อสมท จำกัด (มหาชน) ในขณะนั้น ร่วมลงนามในสัญญา อนุญาตให้ทรูวิชันส์ สามารถมีโฆษณาได้ ชั่วโมงละ 6 นาที เพื่อให้เป็นไปตามพระราชบัญญัติ การประกอบกิจการกระจายเสียง และกิจการโทรทัศน์ พ.ศ. 2551 ที่อนุญาตให้กิจการโทรทัศน์ระบบบอกรับสมาชิก สามารถทำการโฆษณาได้ โดยตกลงจ่ายเงินชดเชยค่าเสียหาย กรณีที่กลุ่มทรูวิชันส์ ออกจากการเป็นหลักทรัพย์จดทะเบียน ในตลาดหลักทรัพย์แห่งประเทศไทย และค่าปรับอื่น ๆ รวมเป็นเงินกว่า 110 ล้านบาท และตกลงที่จะแบ่งรายได้ค่าโฆษณาให้ อสมท ร้อยละ 6.5 จากรายได้ค่าโฆษณาทั้งหมด

การแก้ปัญหาการละเมิดลิขสิทธิ์

ในช่วงเวลาที่ผ่านมา ทรูวิชั่นส์ไม่สามารถแก้ไขปัญหาลิขสิทธิ์ มานาน 23 ปี หรือการแอบลักลอบรับชมรายการของทรูวิชันส์ผ่านกล่องรับสัญญาณดาวเทียมที่ไม่ได้มาจากทรูวิชันส์ (เช่น กล่องดรีมบ็อกซ์) ที่เป็นปัญหาเรื้อรังมาตั้งแต่ตอนที่ยังเป็น ยูบีซีได้ จนกระทั่งในที่สุด ทรูวิชันส์ได้ตัดสินใจเพิ่มมาตรการในการควบคุมระบบการออกอากาศใหม่ทั้งหมด โดยเปลี่ยนระบบการส่งสัญญาณภาพจากเดิมที่เป็น MPEG-2 มาเป็น MPEG4 แบบเข้ารหัส ในคืนวันที่ 15 กรกฎาคม ที่ผ่านมา ซึ่งมีผลกระทบโดยตรงต่อสมาชิกในกลุ่มแพลตตินั่ม เอชดี โกล์ด โกล์ดไลท์ และซิลเวอร์ โดยตรง โดยผู้ใช้ในกลุ่มนี้จะต้องมีการแจ้งขอเปลี่ยนกล่องรับสัญญาณภาพมาเป็นรูปแบบใหม่ หรือ TrueVisions HD Plus เพื่อที่จะสามารถรับชมช่องรายการได้ครบตามปกติโดยไม่เสียค่าใช้จ่ายจากเดิมที่ต้องเสียค่าเปลี่ยนอุปกรณ์ 1,000 บาท ส่วนผู้ใช้ในกลุ่มทรูโนว์เลดจ์ ทรูไลฟ์ ฟรีวิว และทรูไลฟ์ ฟรีทูแอร์ ยังคงสามารถรับชมช่องรายการได้ตามปกติ โดยไม่ต้องแจ้งขอเปลี่ยนกล่องสัญญาณ (ปัจจุบันยุติออกอากาศในระบบ MPEG-2 แล้ว)

การอัพเกรดซอฟแวร์เวอร์ชัน

ในช่วงเวลาที่ผ่านมา ทรูวิชันส์ผ่านกล่องรับสัญญาณ TrueVisions HD Plus เวอร์ชันใหม่ New TrueVisions โฉมใหม่ของการดูทีวี” เชื่อมโลกดิจิตอลสู่ประสบการณ์การรับชมทีวีที่ดีที่สุด เปลี่ยนสู่โลกใหม่ของการชมทีวีที่ดีที่สุด สัมผัสความบันเทิงรูปแบบใหม่ได้ โดยไม่มีค่าใช้จ่ายเพิ่ม โดยได้ดำเนินการในคืนวันที่ 7 กรกฎาคม 2559

TrueVisions PVR

ทรูวิชั่นส์ พีวีอาร์ หรือ Personal Video Recorder (PVR H100S/C) เป็นกล่องรับสัญญาณรุ่นใหม่ที่มีฮาร์ดดิสก์ในตัว 160GB ผลิตโดย Humax ได้เปิดตัวในวันที่ 17 มีนาคม พ.ศ. 2551 เครื่องรับสัญญาณรุ่นใหม่นี้สามารถบันทึกรายการต่างๆ ที่ต้องการ โดยมีตารางออกอากาศล่วงหน้า 1 สัปดาห์ สามารถควบคุมรายการโทรทัศน์ในขณะรับชมได้ด้วยการดูภาพย้อนหลัง หยุดภาพ เร่งความเร็วภาพ หรือชมภาพช้า และการดูหนึ่งรายการพร้อมกับบันทึกอีกหนึ่งรายการ ทรูวิชั่นส์กล่าวว่า TrueVisions PVR ยังมีบริการ Interactive TV และสามารถบันทึกรายการได้ประมาณ 140 ชั่วโมง ซึ่งขณะนี้ได้วางจำหน่ายให้กับสมาชิกที่ต้องการสั่งซื้อ

ประวัติ

เมื่อวันที่ 13 พฤศจิกายน พ.ศ. 2549 Humax กลายเป็นผู้ผลิตกล่องรับสัญญาณพีวีอาร์ หรือ PVR Set-Top Box รายเดียวให้กับทรูวิชั่นส์ด้วยสัญญากว่า 11 ล้านดอลล่าร์  แม้ว่าจะมีบริษัทอื่นที่ผลิตกล่องรับสัญญาณทั่วไปให้กับทรูวิชั่นส์ แต่ Humax จะเป็นผู้ผลิตรายแรกที่ผลิตกล่องรับสัญญาณในรูปแบบ PVR ในระดับพรีเมียม ตามในสัญญา Humax จะผลิตกล่องรับสัญญาณ PVR ให้กับทรูวิชั่นส์ทั้งในแบบจานดาวเทียมและเคเบิล โดยคาดว่าจะแล้วเสร็จภายในไตรมาสที่ 2 พ.ศ. 2550

ข้อมูลซอฟต์แวร์

ทรูวิชั่นส์ พีวีอาร์สามารถอัปเดตซอฟต์แวร์ได้อัตโนมัติ เพื่อแก้ไขปัญหาต่างๆ ที่อาจเกิดขึ้นในซอฟต์แวร์รุ่นก่อนหน้า เวอร์ชันปัจจุบันของพีวีอาร์คือ 1.0.3 (10.4445) และเวอร์ชันของเฟิร์มแวร์คือ 19 ในเวอร์ชันของพีวีอาร์รุ่นนี้ จะแก้ไขปัญหาที่เกิดใน 1.0.2 นั่นคือช่องในทรูวิชั่นส์เวิลด์ไม่ตรงตามหมายเลขช่องปัจจุบัน โดยจัดกลุ่มช่องในทรูวิชั่นส์เวิลด์ให้ตรงตามหมายเลขช่องใหม่ในตารางช่องรายการที่อาจเกิดขึ้นตามมา ดูรายละเอียดได้ที่เว็บไซต์ www.truevisionsgroup.com เพื่อหาคู่มือการใช้งานระบบซอฟต์แวร์เบื้องต้น ทำให้สามารถรับชมช่องรายการของทรูวิชั่นส์ได้ตามปกติ ทำให้ทรูวิชั่นส์ นำเสนอช่องรายการ ข่าวสาร สาระ และความบันเทิงระดับโลก ข่าวประชาสัมพันธ์เกี่ยวกับความเคลื่อนไหวของทรูวิชั่นส์

แพ็กเกจที่รับชมได้

ประกอบด้วย 7 แพ็คแกจที่มีช่องรายการเอชดีคุณภาพ ยิ่งจำนวนช่องรายการสูง ราคาค่าบริการรายเดือนจะสูงขึ้น (ยกเว้นแพ็กเกจสปอร์ต แฟมิลี่ เอชดีที่มีจำนวนช่องรายการน้อยกว่าสมาร์ท แฟมิลี่ และมีค่าบริการสูงกว่า) นอกจากนี้ ยังสามารถอัพเกรดหรือลดระดับแพ็กเกจได้ตามความประสงค์ของท่านสมาชิก นอกจากนี้ ลูกค้าที่ใช้บริการทรู สมาร์ท ช้อยส์ สามารถอัพแพ็กเกจและซื้อช่องรายการตามสั่งเพื่อรับชมช่องรายการอื่นๆ จากทรูวิชั่นส์เพิ่มเติมให้สูงขึ้นได้โดยเพิ่มเงิน

แพล็ตตินั่ม เอชดี แพ็กเกจ

ทรูวิชั่นส์ แพล็ตตินั่ม เอชดี แพ็กเกจ  เป็นแพ็กเกจที่ครบครันในทุกประเภทรายการคุณภาพระดับโลกมากที่สุด และดีที่สุด พร้อมช่องบีอินสปอร์ตส์ 6 ช่อง จากแพ็กเสริมดูบอล ทรู ซูเปอร์ ซอคเกอร์

โกลด์ เอชดี แพ็กเกจ

ทรูวิชั่นส์ โกลด์ เอชดี แพ็กเกจ เป็นแพ็กเกจที่เน้นรายการคุณภาพระดับโลกชั้นเยี่ยมทุกชนิด ไม่ว่าจะเป็นภาพยนตร์ บันเทิง การ์ตูน กีฬา ข่าวและสารคดีจากผู้ผลิตชั้นนำ

ทรู ซูเปอร์ ซอคเกอร์

(ใหม่แพ็กเสริมดูบอล) ประกอบด้วย ช่องบีอินสปอร์ตส์ 6 ช่อง พร้อมแถม 3 ช่องบอลไทยจากทรูสปอร์ต (ทรูสปอร์ต เอชดี 2, 3 และทรูสปอร์ต 2) ใช้คู่กับแพ็กเกจหลักที่ใช้กล่องแบบ MPEG4 ของตนเอง และกล่องทรู ดิจิตอล เอชดี สามารถสั่งซื้อแพ็กเกจเสริมนี้เพื่อรับชมเพิ่มได้ในราคาเดือนละ 299 บาท/เดือน และลูกค้ากล่องทรู ดิจิตอล เอชดี สามารถสั่งซื้อแพ็กเกจเสริมนี้ได้ในราคา 399 บาท/เดือน (หากสมัครโดยใช้ทรูมูฟ เอช ก็จะลดราคาเหลือเพียง 199 บาท/เดือน)

ซูเปอร์ แฟมิลี่ เอชดี

(ในอดีต ชื่อว่า ทรูวิชั่นส์ ซุปเปอร์ เอ็นเตอร์เทนเมนท์ แพ็กเกจ) เป็นแพ็กรวมสมาร์ท และสปอร์ตส์ แฟมิลี่เข้าไว้ด้วยกัน เพื่อตอบโจทย์ทุกไลฟ์สไตล์ของผู้ชมในบ้านคุณ พร้อมช่องรายการบันเทิงระดับอินเตอร์จากช่อง KMTV HD, RTL CBS Entertainment HD, Stringray Iconcerts

สมาร์ท แฟมิลี่ เอชดี

(ในอดีต ชื่อว่า ซิลเวอร์ แพ็กเกจ, ทรูไลฟ์ โกลด์ไลท์ แพ็กเกจ ซุปเปอร์ เอ็นเตอร์เทนเมนท์ และ ซุปเปอร์ โนวเลจ)เน้นช่องความรู้และการ์ตูนเป็นหลัก พร้อมสารพันความบันเทิงระดับโลกในราคาประหยัด

สปอร์ต แฟมิลี่ เอชดี

(ในอดีต ชื่อว่า ซุปเปอร์ สปอร์ต แพ็กเกจ) เป็นแพ็กเกจที่มาจาก แฮปปี้ แฟมิลี่ แพ็กเกจ แต่เพิ่มช่องกีฬา อาทิ ช่องกีฬาจากทรูสปอร์ตเอชดี 4 ช่อง (2, 3, 4 และทรูเทนนิสเอชดี) เอสดี 4 ช่อง (2, 5, 6 และ 7), Golf Channel Thailand HD, Outdoor Channel HD ฯลฯ

แฮปปี แฟมิลี่ เอชดี

(ในอดีต ชื่อว่า ทรู โนวเลจ) แพ็กเกจเริ่มต้นสำหรับครอบครัว พร้อมความบันเทิงคุณภาพทั้งในและต่างประเทศ

เอ็นจอยแพ็กเกจ

เอ็นจอยแพ็กเกจ เป็นแพ็กเกจรวมสารพัดความบันเทิงคุณภาพทุกชนิดระดับแรกสุด ที่ใช้เป็นแพ็กคู่เมื่อสมัครบริการบริการทรูออนไลน์, ทรูมูฟเอช ทั้งแพ็กเกจทรูซูเปอร์สปีด ไฟเบอร์ และทรู สมาร์ท ชอยส์

เอ็นเอชเค เวิลด์ พรีเมี่ยม

เอ็นเอชเค เวิลด์ พรีเมี่ยม เป็นช่องรายการสารพันบันเทิง ข่าว การ์ตูน กีฬา บริการทั่วโลกจากประเทศญิ่ปุ่น ออกอากาศในเสียงภาษาญิ่ปุ่น เหมาะสำหรับคนญิ่ปุ่น คนไทย และคนต่างชาติที่รู้ในภาษาญิ่ปุ่น สามารถสั่งซื้อเพื่อรับชมช่องรายการนี้เพิ่มได้โดยจ่ายค่าบริการเพิ่ม 972.63 บาท/เดือน เฉพาะสมาชิกแพ็กเกจ แพลทินัม เอชดี, โกลด์ เอชดี, ซูเปอร์ แฟมิลี่ เอชดี และสมาร์ท แฟมิลี่ เอชดี แพ็กเกจเท่านั้น

เบสิคเอชดีแพ็กเกจ

(ในอดีต ชื่อว่า ทรูไลฟ์ ฟรีวิว แพ็กเกจ) แพ็กเกจรวมสารพัดบันเทิงเริ่มต้น พร้อมช่องเอชดี ใช้เป็นแพ็กคู่ทรูออนไลน์ และทรูมูฟเอช

ทรูไลฟ์ ฟรีทูแอร์

ทรูไลฟ์ ฟรีทูแอร์ เป็นแพคเกจที่อยู่อยู่ในกล่องรับสัญญาณ ทรูวิชั่นส์ที่ไม่ได้มีการสมัครแพคเกจเพิ่มเติม เช่น กล่องทรูวิชั่นส์ เอชดีพลัส แบบขายขาด กล่องทรูไลฟ์พลัส แบบขายขาด เป็นต้น (สำหรับกล่อง ทรูวิชั่นส์ เอชดีพลัส  จะมีเพิ่มขึ้น 3 ช่อง ได้แก่ True Reality HD , TNN24 HD และ HD Showcase)

พีเอสไอ ทรูทีวี

ทรูวิชั่นส์ ร่วมกับ พีเอสไอ ผลิตกล่องทีวีดาวเทียม พีเอสไอ ทรูทีวี กล่องเดียวที่รวบรวมทุกความบันเทิง จากทั้ง2อย่างมาไว้ใน พีเอสไอ ทรูทีวี อันประกอบไปด้วย 36ช่องรายการจากพีเอสไอโอเค(ยกเว้น ช่องแกรมมี่) บวกไปกับอีก56ช่องคุณภาพจากทรูวิชั่นส์ ทั้งหนัง กีฬา บันเทิง การ์ตูน สารคดี เพลง และอื่นๆอีกมากมาย โดยไม่ต้องจ่ายรายเดือนกล่อง พีเอสไอ ทรูทีวี ต้องใช้คู่กับจานดาวเทียมพีเอสไอ ระบบ เคยู-แบนด์ จึงจะสามารถรับชมได้

ทรูดิจิตอล เอชดี

กล่องรับสัญญาณดาวเทียม True Digital HD จานดำ และ จานแดง ดูฟรีมากกว่า 200 ช่อง พร้อม 8 ช่อง HD ไม่มีรายเดือน

ทรูดิจิตอล เอชดี 2

กล่องรับสัญญาณดาวเทียม True Digital HD 2 กล่องเดียวดูได้ทั้งเฉพาะจานดำจานแดง และ เสาก้างปลา พร้อม 15 ช่อง HD ไม่มีรายเดือน ฟรีชมช่องดิจิตอลทีวี 36 ช่อง + ดูฟรีมากกว่า 200 ช่อง สามารถเติมช่องรายการจากแพ็กเกจต่างๆ ของทรูวิชั่นส์ได้ตามต้องการ ใช้คูปองแลกซื้อได้ ดูได้ทุกภาคทั่วไทย